b"\n_START_ARTICLE_\nMelodien der blev v\xc3\xa6k\n_START_PARAGRAPH_\nMelodien der blev v\xc3\xa6k er titlen p\xc3\xa5 forfatteren og teatermaleren Kjeld Abells musikalske komedie med undertitlen 'Larsen, Komedie i 21 billeder'._NEWLINE_Stykket havde premiere p\xc3\xa5 Riddersalen den 6. september 1935 i forfatterens egen instruktion. Det blev en \xc3\xb8jeblikkelig succes og spillede i de f\xc3\xb8lgende 2 \xc3\xa5r mere end 600 gange. Musikken er skrevet af Bernhard Christensen og Herman D. Koppel, sangteksterne af Sven M\xc3\xb8ller Kristensen. Hovedrollen som Larsen spilledes af Peter Poulsen og hans kone af Karen Lykkehus. _NEWLINE_Efterf\xc3\xb8lgende blev stykket opf\xc3\xb8rt i b\xc3\xa5de London, Paris og de \xc3\xb8vrige nordiske lande. I Finland blev det endvidere filmatiseret._NEWLINE_Stykkets handling tager udgangspunkt i den meget almindelige mand Larsen, der har mistet melodien. Den lykke, han havde, da han som ung m\xc3\xb8dte sin kone, er forduftet i hverdagens dont og trummerum, og de s\xc3\xa6tter sammen ud for at genfinde den._NEWLINE_'Sangen om Larsen' blev en landeplage, og omkv\xc3\xa6det 'Det sku' v\xc3\xa6re s\xc3\xa5 godt/og s\xc3\xa5' det faktisk skidt' er siden g\xc3\xa5et ind i sproget som talem\xc3\xa5de._NEWLINE_Stykket spilles til tider stadig p\xc3\xa5 danske scener, senest p\xc3\xa5 N\xc3\xb8rrebro Teater i 2016."